8. децембра 2016. године објављено је да ће Папаи бити један од тридесет такмичара који учествују у такмичењу А Дал за 2017. годину, националном избору за Мађарску на Песми Евровизије 2017. године са песмом "Origo", у којем је прошао у финале и победио на такмичењу. Са песмом "Origo" отишао је на Евровизију у Кијев и пласирао се на осмо место у финалу са 200 бодова. На А Далу је опет победио 2019. године, а овај пут са песмом "Az én apám" са којом је представљао Мађарску на Песми Евровизије 2019. у Тел Авиву. Ипак, 2019. се није пласирао у финале. Био је дванаести у првом полуфиналу са 97 бодова.